section_heading: Opis
paragraph_text: Kuća Dobrović je dvokatnica pokrivena četverovodnim krovom. Na drugom katu južnog pročelja je balkon oslonjen je četiri kamene konzole koje oponašaju barokna rješenja. Ograda je od lijevanog željeza, ukrašenih neostilskim elementima. Kvalitetna kamena plastika uokviruje sve pročelne prozore. Unutrašnjost kuće je iznimno dobro očuvana, a sama je kuća jedan od najboljih primjera neobarokne stambene arhitekture u Jelsi.